สะพานมิตรภาพไทย-ลาว 4 อำเภอเชียงของ จังหวัดเชียงราย เชื่อมต่อเส้นทาง R3A เชื่อมโยงประชาคมเศรษฐกิจอาเซียน
“เชียงราย” เป็นจังหวัดเหนือสุดของประเทศไทยที่มีชายแดนติดกับประเทศเพื่อนบ้าน  คือ เมียนมาและลาว มีการเชื่อมโยงและเดินทางไปมาหาสู่กัน ผ่านสะพานมิตรภาพไทย-ลาว  ไทย-เมียนมา ทำให้เชียงรายเป็นเมืองการค้าเชื่อมโยงชายแดนที่สำคัญและมีเขตเศรษฐกิจพิเศษชายแดน 3 อำเภอคือ อำเภอแม่สาย อำเภอเชียงแสน และอำเภอเชียงของ สะพานมิตรภาพไทย-ลาว 4 (เชียงของ-ห้วยทราย) เป็นสะพานข้ามแม่น้ำโขงที่เชื่อมต่อระหว่าง บ้านดอนมหาวัน อำเภอเชียงของ จังหวัดเชียงราย กับบ้านดอน เมืองห้วยทราย แขวงบ่อแก้ว สปป.ลาว เปิดใช้เมื่อปี 2556 เป็นการเชื่อมต่อกับเส้นทาง R3A ที่เชื่อมต่อระหว่างจีน ลาว และไทย เพื่อให้การคมนาคมระหว่างประเทศสะดวกมากยิ่งขึ้นและยังเป็นการรองรับประชาคมเศรษฐกิจอาเซียนนายชวัช วัฒธรรม ผอ.แขวงทางหลวงเชียงรายที่ 2 กล่าวถึงเส้นทางในพื้นที่อำเภอเชียงของ ที่เชื่อมต่อไปยังถนน R3A ในความรับผิดชอบแขวงทางหลวงเชียงรายที่ 2 ว่า จุดเชื่อมต่อของ R3A จะเริ่มจากทางหลวงหมายเลข 1 ที่ตัวจังหวัดเชียงรายเข้ามายังเข้ามายังอำเภอ  ขณะเดียวกัน ขณะนี้ มีอีกเส้นทางที่จากจังหวัดพะเยาซึ่งมีอยู่ 3 ตอนที่กำลังก่อสร้างขยายเป็น  4 ช่องจราจร และเส้นทางที่บ้านต้า อำเภอขุนตาล จะมาเชื่อมโยงเข้ากับอำเภอเชียงของ ที่ถนนหมายเลข 1356 ไปสะพานมิตรภาพไทย-ลาว 4 เชียงของ-ห้วยทราย ที่จะไปบ่อเต็น-คุนหมิง  เชื่อมโยงระหว่างประเทศลาวและประเทศจีน หากโครงการนี้เสร็จสมบูรณ์การจราจรคาดว่าจะเพิ่มมากขึ้น เป็นการรองรับการคมนาคมเชื่อมโยงระหว่างประเทศ การบรรทุกสินค้า การส่งออกพืชผลทางการเกษตร ข้าว น้ำมัน วัสดุก่อสร้าง ซึ่งจะเป็นประโยชน์ต่อประเทศในการเชื่อมโยงเศรษฐกิจ สังคม ความเป็นอยู่ของพี่น้องประชาชนเส้นทางดังกล่าวใช้เป็นเส้นทางเชื่อมโยงเครือข่ายโลจิสติกส์ด้านการขนส่งสินค้าเศรษฐกิจ  จากจีนมาไทยและจากไทยไปจีน เกิดการขยายตัวทางการค้าในภูมิภาค จากข้อมูลของสำนักงานพาณิชย์จังหวัดเชียงราย ต่อภาพรวมมูลค่าการค้าชายแดนและผ่านแดนด้านจังหวัดเชียงราย  ปี 2564 มีมูลค่าการค้าขายกับสาธารณรัฐประชาธิปไตยประชาชนลาว , สาธารณรัฐแห่งสภาพเมียนมา และสาธารณรัฐประชาชนจีนตอนใต้ ผ่านด่านเชียงของ ด่านเชียงแสน และด่านแม่สาย  ตั้งแต่เดือนมกราคม ถึงพฤศจิกายน 2564 มีมูลค่ารวม 60,290,547,898.77 ล้านบาท เฉพาะการค้าขายผ่านด่านเชียงของ มีมูลค่ารวมกว่า 40,531,629,369.75 บาทนอกจากนี้ เส้นทาง R3A ยังเป็นเส้นทางของนักท่องเที่ยวชาวจีน ที่ใช้เส้นทางดังกล่าว  ท่องเที่ยวแบบคาราวานจากเมืองคุนหมิง ผ่านสิบสองปันนา เชียงรุ่ง เมืองหล้า บ่อหาน บ่อเต็น หลวงน้ำทา ห้วยทราย และเข้าสู่ประเทศไทยผ่านสะพานมิตรภาพไทย-ลาว 4 (เชียงของ-ห้วยทราย) ที่อำเภอเชียงของ จังหวัดเชียงราย จะเป็นการเพิ่มโอกาสทางการค้า การลงทุน เพิ่มมูลค่าทางเศรษฐกิจ การท่องเที่ยวของจังหวัดเชียงรายและประเทศไทย